2020. április 9-én benyújtott kereset – JE kontra az Európai Unió Bírósága
(T-184/20. sz. ügy)
Az eljárás nyelve: angol
Felek
Felperes: JE (képviselő: N. Forwood QC)
Alperes: az Európai Unió Bírósága
Kérelmek
A felperes azt kéri, hogy a Törvényszék:
részben semmisítse meg a Bíróság elnökének 2020. január 31-i határozatát, amely betöltetlennek nyilvánítja a felperes főtanácsnoki álláshelyét és kezdeményezi az utódjának a kijelölésére irányuló eljárás megindítását;
az alperest kötelezze az eljárási költségek viselésére.
Jogalapok és fontosabb érvek
Keresete alátámasztása érdekében a felperes azt állítja, hogy a megtámadott jogi aktust meg kell semmisíteni a hatáskör hiánya, lényeges eljárási szabály megsértése, valamint a Szerződések és az alkalmazásukhoz kapcsolódó jogi szabályok megsértése miatt.
____________